section_heading: Struktura i tekst
paragraph_text: Recenzenti su u toj pjesmi također uočili i utjecaje četrdesetih, pedesetih i šezdesetih godina 20. stoljeća za koje tvrde da su u kombinaciji s glasom Mariah Carey i jednostavnom melodijom dodatno pridonijeli njezinu uspjehu. Annie Zaleski iz The A.V. Cluba dugogodišnju privlačnost pjesme pripisuje tomu što se ne može jednostavno odrediti kojem glazbenom razdoblju pripada.